Eurostat ning kõigi liikmesriikide ja EFTA riikide statistikaasutused moodustavad partnerluse Euroopa statistika koostamiseks, mida nimetatakse Euroopa statistikasüsteemiks (ESS). Oma statistika kvaliteedi tagamiseks lõid Euroopa statistikasüsteemi liikmed ühise kvaliteediraamistiku, mille nurgakiviks on Euroopa statistika tegevusjuhis. Lisaks kohustustele on oluline vahend, millega tagada ühise kvaliteediraamistiku rakendamine ja seega Euroopa statistika kvaliteet, korrapäraselt tehtavad Euroopa statistikasüsteemi vastastikused eksperdihinnangud liikmete tegevusjuhisele vastavuse hindamiseks.

Muutmismääruse (EL) nr 2015/759 põhjenduses 17 on ka sätestatud, et usaldusväärsuse tagamise kohustusse tuleks lisada asjaomase liikmesriigi valitsuse poolt tegevusjuhise rakendamise tingimuste parandamiseks või säilitamiseks võetavad konkreetsed kohustused.

Tegevusjuhisega nähakse ette nõuded Euroopa statistika arendamiseks, koostamiseks ja levitamiseks. Selle aluseks on 16 põhimõtet, mis käsitlevad institutsioonilist keskkonda, statistikaprotsesse ja -väljundeid. Tegevusjuhise eesmärk on tagada, et Euroopa statistika ei oleks mitte ainult asjakohane, õigeaegne ja täpne, vaid vastaks ka ametialase sõltumatuse, erapooletuse ja objektiivsuse põhimõtetele. Kohustusega luuakse side tegevusjuhise ning liikmesriigi valitsuse vahel, mis varem puudus.

Komisjon annab aru Euroopa Parlamendile ja nõukogule avaldatud usalduse tagamise kohustuse täitmise kohta ning, kui see on asjakohane, asjaomaste eduaruannete kohta 9. juuniks 2018 ning pärast seda iga kahe aasta tagant.“

Käesolev aruanne on kolmas aruanne, mis on koostatud kooskõlas komisjoni määrusega (EÜ) nr 223/2009 Euroopa statistika kohta, eelkõige selle artikli 11 lõikega 4, milles on sätestatud:

Teised liikmesriigid, kes leiavad, et kohustus on kehtestatud siseriikliku õiguse alusel ja kes ei ole viimase kahe aasta jooksul teatanud suurematest muudatustest, on järgmised: Austria, Saksamaa, Eesti, Läti, Leedu, Luksemburg, Ungari, Poola ja Portugal.

Prantsusmaa: Statistika ametialase sõltumatuse õiguslik tagamine on hästi edenenud. Kultuuriministeerium on dekreeti juba vastavalt muutnud. Vahendite piisavuse küsimuses allkirjastati mitmeaastane leping, mis andis kindlust, et eesmärgid saavutatakse ja sisemine juhtimine paraneb. ESSi vastastikuse eksperdihindamise külastus toimus juba 2021. aastal.

Soome: Asjaomane riiklik statistikaseadus on läbivaatamisel ja see esitatakse parlamendile 2022. aasta jooksul.

Liikmesriigid, kes leiavad, et nende õigusaktide teatavad osad moodustavad kohustuse, viitavad üldiselt konkreetsetele õigusnormidele, mis on asjakohased tegevusjuhise rakendamise tingimuste parandamiseks või säilitamiseks, ning annavad aru hiljutistest arengutest. Liikmesriigid, kes on kehtestanud iseseisvad kohustused, on neist teavitanud komisjoni ja kohustused avalikustanud.

Määruses (EÜ) nr 223/2009 ei ole eeskirju kohustuse vormi kohta sätestatud. Need kohustused peavad siiski sisaldama konkreetseid poliitilisi kohustusi ning need tuleb esitada ja koostada viisil, mis tagab kvaliteetse statistika jaoks õiged tingimused.

Ainus uus iseseisev kohustus pärast eelmist aruannet võeti vastu Bulgaaria valitsuse poolt 2021. aasta detsembris. Selles kinnitatakse, et riiklik statistikasüsteem vastab tegevusjuhise põhimõtetele, tagatakse ametliku statistika sõltumatus ning väljendatakse valitsuse pühendumust riikliku statistikaameti esitatud statistiliste andmete kvaliteedile, mis suurendab Bulgaaria statistika usaldusväärsust.

Eelmistes aruannetes kirjeldatud iseseisvad kohustused:

Kreeka: Kohustus allkirjastati 2012. aastal.

Rootsi: Kohustus esitati valitsuse 2017. aasta eelarve eelnõus.

Sloveenia: Valitsus võttis kohustuse vastu 2017. aastal.

Iirimaa: Valitsus võttis kohustuse vastu 2017. aastal.

Belgia: Kohustus avaldati 2017. aastal.

Rumeenia: Valitsus võttis kohustuse vastu 2017. aastal. Rumeenia teatas, et astus 2020. ja 2021. aastal täiendavaid samme, et tagada statistikaameti sõltumatus, eraldada piisavad vahendid ning võtta kasutusele digiteerimise, andmekaitse ja haldusandmete parema kasutamise uus poliitika ja metoodika.

Malta: Kohustus allkirjastati 2018. aastal.

Küpros: Kohustus allkirjastati 2018. aastal ja avaldati koos lühikokkuvõttega. Küpros teatas, et pärast riikliku statistikaseaduse läbivaatamist 2021. aastal on kavas kohustus läbi vaadata.

EMP, EFTA ja kandidaatriigid:

Island, kes osaleb Euroopa statistikasüsteemis Euroopa Majanduspiirkonna (EMP) liikmesriigina, on samuti kehtestanud iseseisva kohustuse. Šveits, kes osaleb Euroopa statistikasüsteemis kahepoolselt, andis üksikasjaliku ülevaate siseriiklikest meetmetest, mis tagavad tegevusjuhise järgimise. Samuti selgitatakse praegu, kuidas oleks võimalik esitada ametlik kohustus. Kolm Lääne-Balkani riiki on ametlikult vastu võtnud kohustused: Albaania aastal 2017, Montenegro aastal 2018 ja Põhja-Makedoonia aastal 2018.

3.Järeldus

Kohustuste kehtestamine on selgelt andnud soovitud tulemuse, kohustades liikmesriikide valitsusi tegevusjuhist järgima ning suurendanud üldsuse usaldust ametliku statistika vastu kogu ELis, Euroopa Majanduspiirkonnas ja naaberriikides. Valitsused on oma statistikaalaseid õigusakte märkimisväärselt parandanud ja on avalikult võtnud kohustuse tagada tegevusjuhise põhimõtete järgimine.

Üha rohkem riike on kehtestanud iseseisvad kohustused või on seda tegemas, kuigi enamik leiab siiski, et kohustus on nende statistikaalaste õigusaktide lahutamatu osa. On selge, et ettevalmistusprotsess võtab aega, eelkõige kuna on vaja teha poliitiline otsus.

Käimasolev ESSi vastastikuste eksperdihinnangute kolmas voor, mis viiakse läbi 2023. aastaks, on praegu kõige olulisem tegevus, et toetada tegevusjuhise järgimist ja näidata Euroopa statistika kõrget kvaliteeti ning teha kindlaks täiendavaid parandusi vajavaid aspekte. ESSi vastastikuste eksperdihinnangute mehhanismi võib pidada veel üheks kohustuste toetamise tugisambaks, kuna selle raames hinnatakse korrapäraselt riiklike statistikaasutuste võetud kohustust järgida tegevusjuhist. Arvestades tihedat seost nende kahe protsessi vahel, võib praeguse vastastikuste eksperdihinnangute vooru põhjal oodata kohustuste arengut ning aruandlus on tõenäoliselt jällegi seotud.

Üldiselt on selge, et nii valitsused kui ka riiklikud statistikaasutused on kogu ELis teadlikud sellest, kui oluline on tagada üldsuse usaldus Euroopa statistika vastu tegevusjuhise põhimõtete parema järgimise kaudu. Samuti on ilmne, et tegevusjuhise rakendamise tingimusi parandatakse pidevalt.